उत्तरकाशी: अब आप गंगोत्री हिमालय के किसी भी ट्रैक अथवा पर्यटन स्थल की सैर आपदा प्रबंधन कार्यालय से मौसम विभाग के पूर्वानुमान की एनओसी लिए बगैर नहीं कर सकेंगे। पूर्व के अनुभवों को देखते हुए जिला प्रशासन ने यह निर्णय लिया है। इसके साथ ही ट्रैकरों को शपथ पत्र और स्वास्थ्य प्रमाण पत्र भी संबंधित अधिकारियों को देना होगा। जिलाधिकारी उत्तरकाशी ने क्षेत्र में आवागमन करने वाले ट्रैकरों एवं अन्य पर्यटकों की सूचना भी जिला प्रशासन एवं आपदा प्रबंधन कार्यालय को देने को कहा है।